b"\n_START_ARTICLE_\nTripodiskos\n_START_PARAGRAPH_\nTripodiskos fou una ciutat del territori de M\xc3\xa8gara, un dels cinc districtes en qu\xc3\xa8 inicialment es va dividir la Meg\xc3\xa0rida._NEWLINE_Her\xc3\xb2dot diu que la ciutat fou esmentada per Homer junt amb Aegirusa i Nisaea com a part del domini d'Ajax de Salamina per\xc3\xb2 els atenencs van modificar el text per justificar que ja en temps de la guerra de Troia, Salamina els hi pertanyia._NEWLINE_Hi va n\xc3\xa9ixer Sus\xc3\xa0rion, suposat introductor de la com\xc3\xa8dia a l'\xc3\x80tica, que va anar a viure a Ic\xc3\xa0ria. Tuc\xc3\xaddides diu que la ciutat era al peu de la muntanya Ger\xc3\xa0nia i col\xc2\xb7locada estrat\xc3\xa8gicament entre Platea i l'istme; Pausanies diu que estava ben situada entre Delfos i Argos. Pausanies diu que el seu nom venia d'un tr\xc3\xadpode que l'argiu Corebos havia comprat a Delfos i que al lloc on aquest tr\xc3\xadpode caigu\xc3\xa9s, havia de quedar-se a viure i construir un temple a Apol\xc2\xb7lo. Algunes restes de la ciutat es conserven al peu de la muntanya a menys de 10 km de M\xc3\xa8gara."